آیری-آیری شخصلرین مولکیّتینده اولان مولک تورپاقلارینی آلماق، ساتماق، ایرثاً وئرمک، گیروو قویماق اولاردی. مولک صاحیبلیگی هئچ بیر قوللوق شرطی ایله باغلی دئییلدی. مولکون او قدر ده گئنیش یاییلمامیش فورماسی مولکی-خالیصه ایدی. بو جور مولکلر خزینه‌یه وئرگی اؤدنیلمه‌سیندن آزاد ایدیلر. خانلیقدا بیر نئچه کندی، ایری مولکلری اولان مولکدار بیگلر وار ایدی. نادر حاللاردا کندلیلرین ده مولکو اولوردو. مولکلر اساساً خانلیقلاردان یارانماسیندان اوّل کندلردن، تورپاقلاردان عیبارت ایدی. قوبا خانلاری دا مولکلر باغیشلاییردیلار.